#Fishrot se stank oor grootskaalse korrupsie en kwotabedrog in visbedryf waai tot in Mosselbaai - MosselbayonTheline
Die bom en #fishrot-Wikileaks-skandaal van omkopery, geldwassery en korrupsie ter waarde van dermiljarde dollar in die internasionale visbedryf om toegang tot Namibië en Afrika se visbronne te kry, het ook 'n plaaslike visreukie deur die betrokkenheid van een van Afro Fishing se twee direkteure by die Namibiese staatsmaatskappy Fishcor waarop die soeklig nou ook skerp val.
Johannes Breed (37), 'n geoktrooieerde rekenmeester, is ook die besturende direkteur van die Angola-gebaseerde maatskappy African Selection Trust (AST) wat op sy beurt 'n 60%-aandeel in 'n nuwe Namibiese maatskappy Seaflower Pelagic Processing (Pty). Ltd het, terwyl Fishcor die ander 40% besit.
Volgens die Namibiese koerant, The Namibian, verteenwoordig Breed, sowel as die ekonoom Adriaan Jacobus (AJ) Louw en prokureur Maren de Klerk AST op Seaflower Pelagic se direksie. Volgens die Namibiese koerant, Namibian, is Louw ook die eienaar van African Selection Fishing (ASF) en het sy vennootskap met Fishcor verlede jaar die wenkbroue laat lig omdat dié transaksie glo nie nie deur die normale verkrygingskanale en prosedures beklink is nie.
Volgehoue bewerings dat Fishcor (en AST by implikasie) onreëlmatige geld en 'n viskwota van N$1,8 miljard oor 'n 15-jaar periode van die Namibiese minister van visserye en mariene hulpbronne, Bernard Esau, ontvang het, word onder meer nou ondersoek.
Esau, asook Namibië se minister van justisie, Sacky Shanghala, het hul bedanking ingedien en is in hegtenis geneem sedert dié omkoopskandaal oor viskwotas die afgelope tien dae wêreldwyd opslae gemaak het.
Bernard Esau (links), Namibië se gewese minister van visserye en Sacky Shangala, gewese minister van justisie
Dit kom ook te midde van Mosselbaaiers se kommer oor Afro Fishing se planne vir 'n R350 miljoen pelagiese vismeelfabriek, asook owerheidsplanne vir akwaboerderybedrywighede met geelstert in Mosselbaai se waters.
Deon van Zyl, Afro Fishing se bestuurder, aan die woord tydens verlede Woensdag se inligtingsessie en vergadering waartydens 'n paneel kundiges belanghebbendes te woord gestaan het oor Afro Fishing se beplande en hoogs omstrede planne om 'n pelagiese vismeel en olieverwerkingsaanleg in Mosselbaai te vestig. Die vergadering was deel van die openbare deelnameproses wat deur die omgewingskonsultantgroep Cape EAPrac aangebied is terwyl die #fishrot-skandaal besig was om skokgolwe deur die internasionale visbedryf te stuur.
Volgens die Namibiese koerant Die Republikein het Esau en Shanghala hul bedankings ingedien ná 'n vergadering met die Namibiese president Hage Geingob in die nadraai van aantygings oor en ondersoeke na miljarde rande se omkoopgeld van 'n Yslandse maatskappy Samherji om Namibiese viskwotas te verseker.
Volgens internasionale berigte is die Namibiese politici en beamptes wat na bewering tussen 2012 en 2018 Samherji-omkoopgeld ontvang het, mnre. Esau, Shanghala (wat vroeër die prokureur-­generaal was), Tamson 'Fitty' Hatuikulipi, wat as konsultant vir SAMHERJI gewerk het, en James Hatuikulipi, die raadsvoorsitter van Fishcor en besturende direkteur van Investec Namibia.
Mnr. Mike Nghipunya, die uitvoerende hoof van Fishcor, word ook geïmpliseer.
Die Yslandse fluitjieblaser, mnr. Jóhannes Stefánsson, wat glo saam met owerhede werk om die beweerde korrupsie oop te vlek, was Samherji se verteenwoordiger in Namibië. Hy is in 2016 afgedank.
Dié skokkende onthullings van grootskaalse korrupsie en geldwassery in die visbedryf om Afrika se seelewe te plunder deur maatskappye met tentakels wat van Angola tot in Cyprus en Dubai strek, het ook tot grootskaalse betogings teen korrupsie in Ysland gelei.
Die #Fishrot-skandaal kring wyd uit en 'n Spaanse vismaatskappye se bande met Kunene Fisheries in Namibië word ook nou ondersoek.
Mosselbayontheline het in vorige berigte onthul dat Afro Fishing se direkteur, Johannes Breed, sedert verlede jaar op die direksie van agt Suid-Afrikaanse maatskappye in die visbedryf dien en dat hy ook die besturende direkteur van African Selection Trust (AST) is.
Afro Fishing bestaan reeds sedert 2007, maar het verlede jaar van eienaars verwissel. Vyf van die ses vorige direkteure het in 2018 bedank, terwyl net Shamera Daniels, 'n lid van die Wes-Kaapse seevisserybedryf, aangebly het.
Die nuwe bestuurder, Deon van Zyl, wou vroeër vanjaar nie in 'n openhartige onderhoud met mosselbayontheline sê wie nou Afro Fishing se direkteure is nie. Hy wou ook nie sê waar die R350 miljoen vir Afro Fishing se beplande en uiters omstrede vismeel en olieverwerkingsaanleg vandaan kom nie, behalwe dat dit van oorsese beleggers kom.
Die Namibiese koerant, Namibian, het in Mei 2018 soos volg berig oor Fishcor se vennootskap met African Selection Fishing (ASF) van Adriaan Jacobus Louw:
Fishcor formed a partnership with Adriaan Jacobus Louw, who owns a company called African Selection Fishing Namibia (ASF).
That deal has raised eyebrows in the fishing sector because Fishcor is building a N$500 million factory without going to tender.
A source close to the Central Procurement Board suspects that the Fishcor issue did not go through them because the parastatal was in a partnership.
Intussen is die Suid-Afrikaanse beleggingsmaatskappy INVESTEC ook by die ondersoek betrek:
James Hatuikulipi also resigned as Managing Director of Investec Asset Management Africa, excluding South Africa, while his number two Ricardo Gustavo has been suspended pending the outcome of an ongoing independent investigation, the company said in a statement late on Thursday.The Namibia managing director of South African investment firm Investec has resigned after allegations he spearheaded a fishing scheme that generated kickbacks of at least 150 million Namibian dollars ($10 million) in a bribery scandal that has seen two ministers quit.
In 'n artikel in Noseweek is vroeër berig:
In Januarie vanjaar het Undercurrent berig Seaflower Pelagic Processing verteenwoordig die grootste belegging in baie jare in die Namibiese visbedryf. Dit beslaan 'n gebied van 14,000 vierkante meter en is reeds die grootste aanleg van sy soort suid van die Sahara en behoort werk aan 420 mense te verskaf.
Namibia’s Fishcor set to open new 70,000t pelagic plant
By Undercurrent News Jan. 2, 2019 09:26 GMT
Walvis Bay, Namibia. Photo: Jeremy T Hetzel
The National Fishing Corporation of Namibia (Fishcor) is set to begin production at its major new pelagic processing facility in Walvis Bay in the second week of January, reports Informante.
At NAD 350m ($24.3m), the Seaflower plant represents the biggest investment in the Namibian fishing industry for many years. Covering an area of 14,000 square meters, it is already the largest facility of its kind in sub-Saharan Africa, and should employ 420 people.
The vertically-integrated plant consists of ten separate packing lines, each with an average production capacity of six metric tons per hour. The site also includes ten new blast freezers, which can each hold 60t of fish before it is taken to a planned cold storage facility to be held awaiting sale.
Ownership of the Seaflower plant is split between Fishcor, which owns 40%, and African Selection Fishing Namibia, which holds the remaining 60% stake.
Although the plant had been due to open in September 2018, the operating deadline was pushed back to January 2019, ostensibly to coincide with the onset of the horse mackerel fishing season on Jan 1. Fishcor has a 50,000t horse mackerel quota, representing one-seventh of the country's total allowable catch.
Alongside the Seaflower plant, the company has also acquired two Norwegian fishing vessels for NAD 236m ($16.4m). The extra input of raw material provided by the vessels, as well as additional joint ventures with other mackerel quota holders, should bring Seaflower's total annual production capacity to 70,000t.
Lees ook meer hier oor hoe die grootste skandaal sedert Namibië se onafhanklikheidswording nou wêreldwyd ontvou:
Só het ons oor verlede week se Afro Fishing publieke inligtingsvergadering in die Mosselbaai stadsaal berig:
Sowat 200 mense het Woensdag vanaf 16:00 stuksgewys die inligtingsessie en vergadering oor Afro Fishing se omstrede beplande vismeel en -olieverwerkingsaanleg op Kaai 1 in die Mosselbaai-stadsaal bygewoon.
'n Indrukwekkende paneel kundiges het die konsepverslag van die omgewingskonsultantgroep Cape EAPrac. van George verduidelik, waarop die publiek geleentheid gekry het om vrae te vra.
Besware, vrae en vrese oor die oorweldigende en wye impak van só 'n omstrede nywerheid in die kleinste werkende hawe in die land, kon ondanks al die wetenskaplike jargon nie besweer word nie.
Een inwoner het al die besorgdes se vrese in een versoek opgesom: Sal AL die betrokke owerhede (lug- en waterbesoedeling; padverkeer; omgewingsake en vissery, ens.) op skrif onderneem om binne 24 uur alle werksaamhede by die aanleg te staak as dinge nie in die praktyk uitwerk soos (op skrif) beplan is nie ongeag watter faktore die probleme veroorsaak?
Nodeloos om te sê, sal géén owerheid so 'n onderneming op skrif gee nie en berus die suksesvolle implementering, bedryf en bestuur van so 'n vismeelaanleg steeds op al die ASSE:
* AS genoeg VARS pelagiese vis in die omgewing gekry kan word om 1000 ton per dag te voorsien, en daar daagliks verseker kan word dis NET pelagiese vis wat gevang is;
(Al die sardyne vir Afro Fishing se sardyninmaakfabriek word al die afgelope twee jaar van Morokko ingevoer weens die afname van dié visspesie in die gebied.)
* AS die viskwotas vir pelagiese vis en totale toelaatbare vangs (TAC) wat nog toegeken en bepaal moet word, voldoende is om in die bedryf te voorsien;
*AS die ingevoerde en gesofistikeerde RTO-stelsel om stank te bekamp (wat vir die eerste keer in SA beproef gaan word) nie probleme gee nie en behoorlik onderhou en bedryf word deur 'n goed-opgeleide span kundiges en toesighouers;
* AS die "wettige toelaatbare vlak" van reuk-, lug- en waterbesoedeling volgens nasionale standaarde ook "aanvaarbaar" is vir inwoners, besighede en toeriste in die nabye omgewing sodat dit hulle nie negatief beïnvloed nie . . . wat selde in die praktyk die geval is, want wie bepaal hoeveel dit mág stink/raas/besoedel soos al jare by Saldanhabaai, Gansbaai, St Helenabaai, Houtbaai, ens. gebeur ONDANKS uitgerekte hofsake, wetgewing en ewe indrukwekkende omgewingsimpakstudies en -voorleggings?
Die konsepverslag kan aanlyn bestudeer word op die webblad www.cape-eaprac.co.za of kan ook op CD of by die biblioteek verkry word.
* Die noodsaaklike lisensies vir omgewingsbesoedeling en atmosferiese luggehalte moet toegestaan word voor enige verdere stappe gedoen kan word. Bg. word onderskeidelik deur die Wes-Kaapse departement van omgewingsake en ontwikkelingsbeplanning onder minister Anton Bredell en die Garden Route Distriksmunisipaliteit uitgereik.
Nog belangrike nuus onder foto's:
Lees ook ons vorige verwante artikels hier:
Misdaad, bendegeweld en politieke magspel laat gevaarligte flikker in mooie Mosselbaai
0 Comment 638 Read More...
0 Comment 904 Read More...
0 Comment 933 Read More...
0 Comment 2468 Read More...